Beurtkrag vir eers opgeskort | Maroela Media
Daar is goeie nuus vir mense wat Donderdag gereedgemaak het vir nog 'n dag van beurtkrag.
Eskom het Donderdag vroeg aangekondig dat beurtkrag vandag van 08:00 af opgeskort word nadat die opwekkingskapasiteit verbeter het.
Eskom-spanne het sedert Dinsdag vier opwekkingseenhede weer in bedryf gestel. Beurtkrag is aanvanklik in werking gestel nadat die netwerk onder druk was weens groot meganiese probleme.
Die kragvoorsiener verwag om nog vyf eenhede in die volgende twee dae weer in bedryf te stel.
In dié stadium bly die moontlikheid van beurtkrag egter steeds hoog. Die kragvoorsiener sê 4 928 MW is weens beplande instandhoudingswerk nog nie beskikbaar nie, terwyl nog 13 217 MW weens onbeplande werk wat gedoen moet word, nie beskikbaar is nie.
Covid-19-statistieke: Meer as 3 000 nuwe gevalle
Besig met kop speletjies.
LOL – "Eskom wil mense bedank vir hulle geduld en steun…." asof ons 'n keuse het.
Ja ja toe word hy wakker. Hulle het baie "goeie"
tegniese mense. Kan nat steenkool baie vinnig droog kry en met die die swaai van sy tower skroewedraaier maak hy dat genoeg krag opgewek word.Eish dan dink hulle ons is onosel
Kan niemand dink dat daar daaglikse instandhouding moet wees nie? Hulle sit rond en wag tot iets gedoen MOET word voor daar aan die werk gespring word. Tyd dag die onbevoegde en oortollige mense by Eskom padvat en gaan kyk of hulle so luilekker kan werk vir astronomiese salarisse in die privaat sektor.
Kan een plek soveel "meganiese" probleme hê? 'n Eens puik maatskappy in die grond in bestuur deur "hoogs intelligente" mense….. skokkend.